**PIELIKUMS Nr.4**

Jēkabpils novada domes

2020.gada 29.decembra saistošajiem noteikumiem Nr.13/2020

“Grozījumi 2020.gada 23.janvāra saistošajos noteikumos Nr.1/2020

“Par Jēkabpils novada pašvaldības budžetu 2020.gadam””

**Paskaidrojuma raksts**

**Veikt grozījumus pamatbudžeta ieņēmumos (1.pielikums):**

1. Ieņēmumu kods 5.5.0.0. **EUR 2 520.** Palielināt plānotos dabas resursu nodokļa ieņēmumus par dabas resursu ieguvi un vides piesārņošanu EUR 2520 apmērā.
2. Ieņēmumu kods 17.2.0.0. **EUR 35 936.** Par EUR 35936 palielināt saņemtos transfertus no valsts budžeta daļēji finansētām atvasinātām publiskām personām un budžeta nefinansētām iestādēm. Saņemts Zemgales plānošanas reģiona priekšfinansējums Latvijas-Lietuvas-Baltkrievijas pārrobežu sadarbības programmas ietvaros realizējamam projektam “Pārrobežu sadarbības veicināšana aizsardzības un drošības jautājumos Latvijas-Lietuvas-Baltkrievijas pierobežā”.
3. Ieņēmumu kods 18.6.0.0. EUR **-33 947.** Iekļaut ieņēmumos EUR 1989, kas piešķirti pēc2020.gada 24.novembra Ministru kabineta rīkojuma Nr.680 "Par finansējuma sadalījumu atbalsta sniegšanai attālinātā mācību procesa nodrošināšanai vispārējās izglītības un profesionālās izglītības iestāžu pedagogiem”. EUR 35936 precizēt uz EKK 17.2.0.0. Zemgales plānošanas reģiona priekšfinansējumu Latvijas-Lietuvas-Baltkrievijas pārrobežu sadarbības programmas ietvaros realizējamam projektam “Pārrobežu sadarbības veicināšana aizsardzības un drošības jautājumos Latvijas-Lietuvas-Baltkrievijas pierobežā”.

**Veikt grozījumus pamatbudžeta izdevumos (1.pielikums):**

1. Funkcionālā kategorija **01.000 Vispārējie valdības dienesti. EUR -73 087**. Novirzīt EUR 9485 no līdzekļus neparedzētiem gadījumiem pēc domes lēmumiem. Budžeta gadā neizlietotos līdzekļus neparedzētiem gadījumiem EUR 58269 novirzīt uz finansēšanas sadaļu nesadalītā atlikuma palielināšanai. Veikt piešķirtā finansējuma precizēšanu ekonomiskās klasifikācijas kodos ieņēmumu un izdevumu tāmju ietvaros, bet EUR 5333 neizmantoto finansējumu administratīvajiem izdevumiem novirzīt citu funkcionālo kategoriju izdevumu precizēšanai.
2. Funkcionālā kategorija **03.000** **Sabiedriskā kārtība un drošība. EUR 325.** Palielināt finansējumu sabiedriskās kārtības un drošības tāmēs par EUR 325 ugunsdrošības pasākumu veicināšanai.
3. Funkcionālā kategorija **04.000** **Ekonomiskā darbība.** Grozījumi kopā funkcionālās kategorijas ietvaros ir 0. Veikt piešķirtā finansējuma precizēšanu ekonomiskās klasifikācijas kodos ieņēmumu un izdevumu tāmju ietvaros.
4. Funkcionālā kategorija **05.000** **Vides aizsardzība.** Grozījumi kopā funkcionālās kategorijas ietvaros ir 0. Veikt piešķirtā finansējuma precizēšanu ekonomiskās klasifikācijas kodos ieņēmumu un izdevumu tāmju ietvaros.
5. Funkcionālā kategorija **06.000 Teritoriju un mājokļu apsaimniekošana. EUR -214 159.** EUR 2520saņemto dabas resursu nodokli novirzītar vides piesārņošanas novēršanu saistītiem pasākumiem. No funkcionālās kategorijas izslēgt EUR 207422, novirzot uz funkcionālo kategoriju 09.000 “Izglītība” par izpildītiem darbiem Zasas vidusskolas pirmsskolas grupu telpu pārbūvei atbilstoši vides pieejamības un higiēnas prasību normatīvu nodrošināšanai, kas sākotnēji projektēšanas stadijā plānota pie pašvaldības nekustamā īpašuma apsaimniekošanas. Novirzīt EUR 26615 neizmantoto līdzfinansējumu plānotajām projektu aktivitātēm un EUR 14032 neizmantoto finansējumu novada nekustamā īpašuma uzturēšanā izdevumu precizēšanai citās funkcionālās kategorijās. Par EUR 4800 palielināt izdevumus Ābeļu pagasta pārvaldes komunālās saimniecības izdevumiem un par EUR 6000 Kalna pagasta pārvaldes komunālās saimniecības materiāli tehniskās bāzes atjaunošanai. EUR 8325 novirzīt Leimaņu pagasta pārvaldes komunālās saimniecības un EUR 8905 Zasas pagasta pārvaldes komunālās saimniecības objektu infrastruktūras attīstībai. Par EUR 3360 palielināt Kalna pagasta pārvaldes ūdensapgādes sistēmas uzturēšanas izdevumus. Veikt piešķirtā finansējuma precizēšanu ekonomiskās klasifikācijas kodos ieņēmumu un izdevumu tāmju ietvaros.
6. Funkcionālā kategorija **07.000** **Veselība.** Grozījumi kopā funkcionālās kategorijas ietvaros ir 0. Veikt piešķirtā finansējuma precizēšanu ekonomiskās klasifikācijas kodos ieņēmumu un izdevumu tāmju ietvaros.
7. Funkcionālā kategorija **08.000** **Atpūta, kultūra un reliģija.** Grozījumi kopā funkcionālās kategorijas ietvaros ir 0. Covid-19 infekcijas izplatības novēršanas pasākumu dēļ nenotikušo kultūras pasākumu izdevumus EUR 9850 novirzīt citu iestāžu izdevumu precizēšanai. Piešķirt EUR 3250 Leimaņu bibliotēkai materiāli tehniskās bāzes pilnveidošanai, tai skaitā pacēlāja iegādei klientu ar īpašām vajadzībām pārvietošanās nodrošināšanai. Par EUR 6600 palielināt izdevumus biedrībām un nodibinājumiem pēc veiktajiem grozījumiem Jēkabpils novada domes noteikumā “Jēkabpils novada pašvaldības atbalsts biedrībām, nodibinājumiem un reliģiskajām organizācijām”, paredzot lielāku pašvaldības līdzfinansējuma daļu sabiedriski nozīmīgām aktivitātēm. Finansējums pēc domes lēmumiem piešķirts no līdzekļiem neparedzētiem gadījumiem. Veikt piešķirtā finansējuma precizēšanu ekonomiskās klasifikācijas kodos ieņēmumu un izdevumu tāmju ietvaros.
8. Funkcionālā kategorija **09.000** **Izglītība. EUR 220 161.** Iekļaut izdevumos EUR 1989, kas piešķirti pēc2020.gada 24.novembra Ministru kabineta rīkojuma Nr.680 "Par finansējuma sadalījumu atbalsta sniegšanai attālinātā mācību procesa nodrošināšanai vispārējās izglītības un profesionālās izglītības iestāžu pedagogiem”, sadalot novada izglītības iestāžu pedagoģisko darbinieku darba samaksai un valsts sociālās apdrošināšanas obligātajām iemaksām. Iekļaut EUR 207422 par izpildītiem darbiem Zasas vidusskolas pirmsskolas grupu telpu pārbūvē atbilstoši vides pieejamības un higiēnas prasību normatīvu nodrošināšanai, kas precizēti no 06.000 “Teritoriju un mājokļu apsaimniekošana” funkcionālās kategorijas. Par EUR 3160 palielināt Ābeļu pamatskolas ieņēmumu un izdevumu tāmi no līdzekļiem neparedzētiem gadījumiem novirzot finansējumu pirmsskolas pedagogu darba atlīdzībai. Finansējums piešķirts pēc domes lēmuma no līdzekļiem neparedzētiem gadījumiem pēc Ābeļu pamatskolas pirmsskolas grupu sastāva sadalīšanas. Par EUR 2930 palielināt Dignājas pamatskolas izdevumus ūdensapgādes sistēmas uzlabošanai, EUR 1570 piešķirt skolēnu pārvadājumu autotransporta uzturēšanai. EUR 3090 piešķirt Zasas vidusskolas sporta zāles jumta remonta papildus izdevumiem. Veikt piešķirtā finansējuma precizēšanu ekonomiskās klasifikācijas kodos ieņēmumu un izdevumu tāmju ietvaros.
9. Funkcionālā kategorija **10.000** **Sociālā aizsardzība. EUR 13 000.** Par EUR 3000 palielināt novada bāriņtiesas uzturēšanas izdevumus, tai skaitā nodrošinot izdevumus darbinieku veselības apdrošināšanai. Piešķirt EUR 10000 sociālā aprūpes centra “Mežvijas” ieņēmumu un izdevumu tāmē specializētā transportlīdzekļa iegādei klientu pārvietošanās iespēju nodrošināšanai. Veikt piešķirtā finansējuma precizēšanu ekonomiskās klasifikācijas kodos ieņēmumu un izdevumu tāmju ietvaros.

**Ziedojumu un dāvinājumu budžets**

Iekļaut ziedojumu un dāvinājumu budžeta ieņēmumos saņemtu ziedojumu EUR **100** no juridiskas personas starpnovadu pasākumam ”Sēlijas tūrisma rallijs”. Plānot izlietojumu atbilstoši ziedojuma mērķim, palielinot izdevumus par EUR 100 funkcionālā kategorijā 08.000 “Atpūta, kultūra un reliģija”.

**Pašvaldības aizņēmumi**

Precizēt Saistošo noteikumu 3.pielikumu, iekļaujot aizņēmumu **EUR 99 434** atbilstoši 2020.gada 2.decembrī noslēgtajam Valsts kases aizdevuma līgumam ar trančes Nr.P-462/2020. Aizņēmums saņemts ekonomisko un sociālo seku mazināšanai un novēršanai saistībā ar Covid-19 izplatību pēc 2020.gada 14.jūlija Ministru kabineta noteikumiem Nr.456 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību”. Tas paredzēts ar 2020.gada 20.oktobra Ministru kabineta rīkojumu Nr.616 “Par atbalstītajiem pašvaldību investīciju projektiem Valsts aizdevuma piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību” atbalstītajam investīciju projektam “Autoceļa Nr.7-7 Upespriekulāni-Ziedi atjaunošana Kalna pagastā, Jēkabpils novadā”. Atbilstoši aizņēmuma līguma nosacījumiem 2020.gada decembrī saņemta un izlietota aizņēmuma daļa 30 % apmērā EUR 29830, plānojot atlikušo daļu EUR 69604 apgūt 2021.gadā.

Precizēt Saistošo noteikumu 3.pielikumu, iekļaujot aizņēmumu **EUR 141 813** atbilstoši 2020.gada 2.decembrī noslēgtajam Valsts kases aizdevuma līgumam ar trančes Nr.P-461/2020. Tas piešķirts ekonomisko un sociālo seku mazināšanai un novēršanai saistībā ar Covid-19 izplatību pēc 2020.gada 14.jūlija Ministru kabineta noteikumiem Nr.456 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību” investīciju projekta “Moču ielas un pašvaldības autoceļa Nr.4-1 Rubeņi-Asare atjaunošana Rubenes pagastā, Jēkabpils novadā” realizācijai. Investīciju projekts apstiprināts ar 2020.gada 20.oktobra Ministru kabineta rīkojumu Nr.616 “Par atbalstītajiem pašvaldību investīciju projektiem Valsts aizdevuma piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību”. Atbilstoši aizņēmuma līguma nosacījumiem 2020.gada decembrī saņemta un izlietota aizņēmuma daļa 30 % apmērā EUR 42544, plānojot atlikušo daļu EUR 99269 apgūt 2021.gadā.